Nasele ufike kwamgodi uyagcina …

UZimu ukunikela ubuphephelo

Utjwala kanye nokusebenzisa butjhulweni iindakamizwa akusiyo into etja. IBhayibheli kanengi likhuluma ngemiphumela yokusebenzisa utjwala butjhulweni efana poro nokusebenzisa butjhulweni iindakamizwa.

Umtloli wezAga uyelelisa ngokuthi:

Iwayini lisinyefuli notjwala bunetjhada,

nanyana ngubani odurhiswa ngilokhu akakahlakaniphi.

IZAGA 20:1

Ukusebenzisa butjhulweni iindaki kudosela ekuziphatheni okuphathisa iinhloni

Indaba kaLothi isibonelo esihle sokuthi ukusetjenziswa butjhulweni kwehlisa njani ukuziphatha okuhle bekuphathise neenhloni.

Indodakazi ekulu yathi kumntanabo: “Ubaba selaluphele begodu ayikho enye indoda endaweni le esingalala nayo njengemvelo yabantu boke. Yeke namba, sidakise ubaba ngewayini khona sizakghona ukulalana naye ukuze sizizuzele iinzukulwana ngobabethu lo.”

Khona ngobusuku bamhlokho baseza uyisabo iwayini. Indodakazi ekulu yangena, yalalana noyise. Kodwana uyise akhange ezwe lokha indodakazi leyo nayilalako nalokha nayivukako.

UGENESISI 19:31-33

Kwahlwa amalangana bekwaba lilanga ngemva kobusuku bayizolo?

Uzazizwa inga ulele elwandle,

iye, njengolele phezu kweentambo zomkhumbi.

Bese uthi: “Ngiduliwe, nokho akhange ngizwe!

Ngibethiwe, kodwana angazi bona kwenzeke nini!

Kanti ngizakuqaquluka nini na?

Ngifuna ukuyoqabula godu!”

IZAGA 23:34-35

Sikhathi sokucabangisisa

Ngalokho-ke tjhejisisani bona niziphethe njani, ningabi ziindlhayela, kodwana nihlakaniphe ngokusebenzisa elinye nelinye ithuba ngombana imihla le esiphila kiyo mimbi. Ningabi ziindlhayela, kodwana lemukani bona iyini intando kaZimu.

Ningadakwa liwayini ngombana lidosela ekukhohlakaleni. Esikhundleni salokho zaliswani ngoMoya oCwengileko.

KWEBE-EFESU 5:15-18

Thembela kuZimu, ingasi eendakamizweni

“Babusisiwe abaswelako emmoyeni

ngombana umbuso wezulu ungewabo.”

UMATEWU 5:3

Wena ungewakaZimu

Anazi bona imizimba yenu ilithempeli lakaMoya oCwengileko ongaphakathi kwenu, enimamukele kuZimu nokobana anisingebenu na? Nathengwa ngenani eliphezulu, ngalokho-ke hloniphani uZimu ngemizimba yenu.

1 KWEBEKORINTE 6:19-20

UZimu ukupha amandla wokuphila ilanga nelanga

Okuzalisa ngokuhle,

kufikela lapha waneliseka khona;

ubutjha bakho buvuseleleke njengekhozi.

AMARHUBO 103:5

Qalisa amehlwakho emnqopheni

Ingasi bona sele ngikufumene lokho namkha sele ngifikile emnqopheni, kodwana ngihlabela phambili kobana ngikwenze kube ngekwami ngombana uKrestu Jesu ungenze ngaba ngewakhe. Bazalwana angitjho bona sengikuzuzile lokho, kodwana yinye into engiyenzako: Ngikhohlwa okungemva kwami, ngihlabele phambili ngamandla kilokho okuphambi kwami.

KWEBEFILIPI 3:12-13

UZimu wenza koke kube kutjha

Nje-ke umuntu nasele akuKrestu, sewunesibumbeko esitjha: koke okudala kudlulile, qala, koke sele kwenziwe kwaba kutjha.

2 KWEBEKORINTE 5:17

Khumbula

Indaba ayikho kokudlulileko kodwana ilele ekutheni wenzani ngekusasa!

Nawufuna ukusizwa ngesiqhelo fowunela ku:
Alcoholics Anonymous 0861 435 722
Narcotics Anonymous 083 900 6962
SANCA 0861 472 622

Nanyana kungaba nesililo ebusuku,

nokho amasa eza nesihleko.

AMARHUBO 30:6b

*Iindimana zemitlolo zithethwe eBhayibhelini lesiNdebele elikhutjhwe ngomnyaka we-2012.

Igadangiswe beyakhutjhwa yiHlangano yeBhayibheli eSewula Afrika.

www.biblesociety.co.za

Bibles and audio Bibles are available on the BibleSA-app